b'\n_START_ARTICLE_\nKarizmati\xc4\x8dno gibanje\n_START_PARAGRAPH_\nKarizmati\xc4\x8dno gibanje je meddenominacijsko kr\xc5\xa1\xc4\x8dansko prenovitveno gibanje. _NEWLINE_Ime izvira iz gr\xc5\xa1ke besede charisma, ki pomeni milostni oz. bo\xc5\xbeji dar. Poudarja razodevanje darov Svetega Duha kot znamenja njegove prisotnosti. Ti darovi so znani kot svetopisemske karizme ali duhovni darovi, ki dajejo posamezniku vpliv ali avtoriteto nad mnogimi ljudmi. Zelo pomembna darova med temi karizmami sta govorjenje v jezikih in prero\xc5\xa1tvo. Karizmatiki trdijo, da se lahko tudi danes izkusi razodevanje Svetega Duha, kot je bilo dano Cerkvi v prvih stoletjih.\n_START_SECTION_\nZgodovina gibanja\n_START_PARAGRAPH_\nGibanje se je za\xc4\x8delo 1906 na Azusa Street mission v Los Angelesu; na duhovni obnovi metodistov. Udele\xc5\xbeenci obnove so trdili, da so napolnjeni s s Svetim Duhom, sklicujo\xc4\x8d se na zapis o binko\xc5\xa1tih v 2. poglavju Apostolskih del. Govorjenje v jezikih in \xc4\x8dude\xc5\xbei ozdravljenja so jih povedli do duhovne vzhi\xc4\x8denosti. Tisti, ki so se udele\xc5\xbeili tega dogodka, so raz\xc5\xa1irili svoje navdu\xc5\xa1enje po celotnih ZDA. Tako se je za\xc4\x8delo Binko\xc5\xa1tno (pentekostalno) oz. Karizmati\xc4\x8dno gibanje._NEWLINE_V zgodnjih 70. letih 20. stoletja se je gibanje raz\xc5\xa1irilo v Evropo. V 80. letih se je raz\xc5\xa1irilo na mnoge nove denominacije. Vplivalo je na baptiste, episkopalce, evangeli\xc4\x8dane in tudi na nedominacijske cerkve.\n_START_SECTION_\nZna\xc4\x8dilnosti\n_START_PARAGRAPH_\nKarizmati\xc4\x8dno gibanje je najbolj znano po tem, da sprejema govorjenje v jezikih oz. glosolalijo, milostne ozdravitve in prero\xc5\xa1tva kot dokaz Svetega Duha. Sre\xc4\x8danja so namenjena molitvi in duhovnemu petju, plesu, vzklikanju v Duhu in dvigovanju rok v molitvi. Pogosto je del slu\xc5\xbeenja maziljenje bolnih z oljem. To so temeljni razlogi za rast in priljubljenost tega gibanja. \xc4\x8ceprav sta rast in priljubljenost za\xc5\xbeeleni, se ju ne more uporabljati za preverjanje resnice._NEWLINE_Za pripadnike gibanja je klju\xc4\x8dno prepri\xc4\x8danje, da Kristusovo telo ne potrebuje novih apostolov, novih zdravilcev po veri ali novih \xc4\x8dudodelnikov, ampak da se mora Cerkev vrniti k Bo\xc5\xbeji besedi in izpovedovati popolno svetovanje Boga v mo\xc4\x8di in ljubezni Svetega Duha.\n_START_SECTION_\nKriti\xc4\x8dno razmi\xc5\xa1ljanje\n_START_PARAGRAPH_\nOstaja vpra\xc5\xa1anje, \xc4\x8de Karizmati\xc4\x8dno gibanje temelji na Svetem pismu. Zagovorniki se sklicujejo na Sveto pismo, saj verujejo, da je v njem razodeta Bo\xc5\xbeja resnica.'